
Compartiment Resurse Umane
Nr. inreg.               /2026                                                                                       PRIMAR,	 
                                                                                                   Alexandru-Lucian IGRISAN

ANUNŢ 

Primăria Oraşului Zărneşti, jud. Braşov organizează concurs de recrutare în conformitate cu prevederile H.G. nr. 1336/2022 actualizată coroborat cu prevederile art XXII alin(2) din Legea nr 141/2025 privind unele masuri fiscal bugetare,   in vederea ocuparii a : 

½ Norma –MEDIC SPECIALIST  la structura Cabinet Medical Scolar –Cresa Orasului Zarnesti, str Aleea Uzinei Nr 2 , Orasul Zarnesti – personal contractual  de executie, pe perioada nedeterminata, post unic vacant aprobat prin memorandumul Ministerului Educatiei si Cercetarii cu privire la  situatia creselor finalizate in cadrul Programului guvernamental de construire crese ,, Sfanta Ana” program derulat de M.D.L.P.A. si Compania Nationala de Investitii, inclusiv a creselor finantate prin PNRR- Componenta 15 ,, Educatie” Investitia 1- Construirea si dotarea creselor

CONDITII DE PARTICIPARE LA CONCURS:
         a) Criterii generale  de participare la concurs. 
  In conformitate cu prevederile art. 15 din H.G. nr.1336/2022  actualizata, conditiile  pentru ocuparea unui post vacant sunt urmatoarele: 
- are cetăţenia română sau cetatenia unui alt stat membru al Uniunii Europene,  a unui stat parte la Acordul privind Spatiul Economic European  sau cetăţenia Confederaţiei Elveţiene
    - cunoaşte limba română, scris şi vorbit;
    - are capacitate de muncă în conformitate cu prevederile Legii nr. 53/2003 Codul Muncii, republicată, cu modificările şi completările ulterioare ;
    - are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
    - îndeplineşte condiţiile de studii , de vechime în specialitate şi, după caz, alte condiţii specifice potrivit cerinţelor postului scos la concurs;
    - nu a fost condamnată definitiv pentru săvârşirea unei infracţiuni contra securitătii naţionale, contra autorităţii, contra umanităţii ,infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea functiei contractuale pentru care candidează, cu excepţia situaţiei în care a intervenit reabilitarea   
  - nu execută o pedeapsă complementară  prin care i-a fost interzisă exercitarea dreptului de a ocupa funcţia, de a exercita profesia sau meseria ori  de a desfăşura activitatea de care s –a folosit pentru săvîrşirea infracţiunii sau faţă de aceasta nu s a luat măsura de siguranţă  a interzicerii ocupării unei funcţii sau a exercitării unei profesii.
  -nu a comis infractiunile prevazute  la art. 1 alin. (2)  din Legea nr. 118/2019 privind Registrul national automatizat cu privire la persoanele care au comis infractiuni sexual , de exploatare a unor persoane sau asupra minorilor, precum si pentru completarea Legii nr. 76/2008 privind organizarea si functionarea Sistemului National de Date Genetice Judiciare, cu modificarile ulterioare, pentru domeniile prevazute la art. 35 alin. (1) lit. h).  
  





b) Criterii specifice de participare la concurs : 
· Diploma de licenta  in domeniul medicina 
· Certificat de medic specialist in specialitatea postului: Medicina Generala, Pediatrie sau Medicina de familie
· Aviz de liberă practică eliberat de Colegiul Medicilor din Romania
· Certificat de membru Colegiul Medicilor din Romania
· Apt medical  si psihologic 
· Asigurare de Malpraxis: Polita de asigurare valabila pentru raspundere civila in activitatea profesionala 
· Vechime  in munca si in specialitate: nu se solicita
· Durata normala  a timpului de munca este de 8 ore/zi , 40 ore /saptamina
                              
   DOSARUL DE CONCURS : In conformitate cu prevederile art. 35 din HG nr. 1336/2022 actualizata,  dosarul de concurs va conţine următoarele documente :
     a)  formularul de inscriere  la concurs ;
     b) copia actului de identitate sau orice alt document care atestă identitatea, potrivit legii, aflate in termen de valabilitate;
     c) copia certificatului de casatorie sau a altui document prin care s-a realizat schimbarea de nume, dupa caz
    d) copiile documentelor care atesta nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
    e) copia carnetului de muncă, a adeverintei eliberate de angajator pentru perioada lucrata, care sa ateste vechimea in munca si in specialitatea studiilor solicitate pentru ocuparea postului
    f) certificat de cazier judiciar   sau, dupa caz , extrasul de pe cazierul judiciar 
    g) certificat  de integritate comportamentala din care să reiasă că nu s-au comis
infracţiuni prevăzute la art. 1 alin. (2) din Legea nr. 118/2019 privind Registrul naţional
automatizat cu privire la persoanele care au comis infracţiuni sexuale, de exploatare a unor
persoane sau asupra minorilor, precum şi pentru completarea Legii nr. 76/2008 privind
organizarea şi funcţionarea Sistemului Naţional de Date Genetice Judiciare, cu modificările
ulterioare, pentru candidaţii înscrişi pentru posturile din cadrul sistemului de învăţământ,
sănătate sau protecţie socială, precum şi orice entitate publică sau privată a cărei activitate
presupune contactul direct cu copii, persoane în vârstă, persoane cu dizabilităţi sau alte
categorii de persoane vulnerabile ori care presupune examinarea fizică sau evaluarea
psihologică a unei persoane;
    h) adeverinţă medicală care să ateste starea de sănătate corespunzătoare eliberată de catre medicul de familie al candidatului  sau de catre unitatile sanitare abilitate  cu cel mult 6 luni anterior derularii concursului
    i) curriculum vitae, model comun european;
    j) aviz psihologic 
Actele prevăzute la lit.b)-e) vor fi prezentate şi în original în vederea verificării conformităţii copiilor .

Concursul constă în 3 etape succesive, după cum urmează:
· selecţia dosarelor de înscriere (art. 36 alin. (1) din HG nr. 1336/2022 actualizata) 
· proba scrisă –   02  OCTOMBRIE  2026,  ora 10,00  la sediul Primariei Orasului Zarnesti
· interviul - in maxim 5 zile de la sustinerea probei scrise :  
Se pot prezenta la următoarea etapă numai candidații declarați admiși la etapa precedentă.
 
Atributii stabilite prin Fisa Postului :  
Atribuțiile   MEDICULUI SPECIALIST  din: creșe:  Conform  prevederilor din ANEXA 1 din ORDINUL  nr. 1.503/6.821/2025pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos :
 Atribuțiile medicului din  creșe:
1. Identificarea și managementul riscurilor pentru sănătatea colectivității
a) Semnalează în scris nevoile de amenajare și dotare a cabinetelor medicale școlare directorului unității de învățământ și/sau autorității locale, după caz, depunând referate de necesitate.
b) Monitorizează respectarea condițiilor de igienă din spațiile de învățământ și face recomandări de remediere a neregulilor constatate.
c) Instruiește personalul administrativ și auxiliar privind aplicarea și respectarea normelor de igienă și sănătate publică, în conformitate cu normele în vigoare.
d) Supraveghează recoltarea de produse biologice pentru investigațiile de laborator, în vederea depistării afecțiunilor infecto-contagioase la subiecți și contacți, în condiții epidemiologice bine stabilite, conform protocoalelor.
e) Urmărește modul de respectare a normelor de igienă a procesului instructiv-educativ
f) Controlează, prin sondaj, igiena individuală a antepreșcolarilor
2. Gestionarea circuitelor funcționale
a) Evaluează circuitele funcționale și prezintă în scris directorului unității de învățământ măsurile pentru conformarea la standardele și normele de igienă.
b) Consiliază conducerea unității de învățământ privind asigurarea și respectarea condițiilor igienico-sanitare în conformitate cu normele în vigoare. Monitorizează implementarea măsurilor propuse.
3. Monitorizează respectarea reglementărilor de sănătate publică și supervizează corectarea abaterilor.
a) Raportează Direcției de Sănătate Publică județene, în conformitate cu legislația în vigoare, toate cazurile și/sau focarele de boli transmisibile, efectuează ancheta epidemiologică în colectivitate sub îndrumarea medicilor epidemiologi din Direcțiile de Sănătate Publică județene și implementează măsurile necesare, stabilite conform metodologiilor elaborate de Institutul Național de Sănătate Publică.
4. Monitorizarea condițiilor și a modului de preparare și servire a hranei
a) Monitorizează, în colaborare cu asistentul medical, condițiile de igienă din blocul alimentar, cantine și sălile de masă special amenajate, igiena echipamentului precum și starea de sănătate a personalului blocului alimentar și aduce la cunoștința conducerii eventualele abateri constatate, în vederea instituirii imediate a măsurilor corective.
b) Verifică meniurile care vor fi pregătite în săptămâna următoare si propune modificări în cazul meniurilor neconforme și vizează meniurile care respectă legislația în vigoare.
c) Supraveghează efectuarea anchetelor alimentare periodice făcând recomandările necesare de remediere a meniurilor în funcție de rezultatele anchetelor alimentare.
5. Servicii de menținere a stării de sănătate individuale și collective .  Imunizări:
a) Verifică antecedentele vaccinale ale copiilor la înscrierea în colectivitate și pe întreg parcursul procesului de învățământ, informează și îndrumă părinții/aparținătorii legali către medicul de familie pentru efectuarea vaccinărilor în cazul în care acestea nu au fost efectuate corespunzător vârstei, conform recomandărilor prevăzute în Calendarul de vaccinări, din cadrul Programului național de vaccinare derulat de Ministerul Sănătății.
b) Eliberează, la cererea părinților sau a reprezentanților legali ai copiilor, fișa cu vaccinările efectuate în unitatea de învățământ, în vederea transmiterii către medicul de familie a informațiilor complete privind vaccinarea copiilor.
c) Participă la realizarea de imunizări în situații epidemiologice speciale, stabilite prin ordin al ministrului sănătății.
d) Organizează activitatea de vaccinare în situații epidemiologice speciale, respectând condițiile de igienă și de siguranță.
e) Colaborează cu direcția de sănătate publică județeana în vederea aprovizionării cu vaccinurile necesare în situații epidemiologice speciale.
f) Se îngrijește de întocmirea corectă a evidențelor necesare și de raportarea activităților de imunizare realizate în situații epidemiologice speciale, conform normelor stabilite prin ordin al ministrului sănătății, cu respectarea prevederilor Legii 46/2003, legea drepturilor pacienților.
g) Eliberează părinților sau reprezentanților legali ai copiilor adeverințe de vaccinare în cazul efectuării vaccinărilor în situații epidemiologice speciale, în vederea transmiterii către medicul de familie.
6. Triajul epidemiologic
a) Inițiază supravegherea epidemiologică a antepreșcolarilor, preșcolarilor și elevilor din unitățile de învățământ arondate.
b) Depistează și declară bolile infecto-contagioase, conform reglementărilor în vigoare, izolează suspecții și informează conducerea unității de învățământ în vederea instituirii măsurilor antiepidemice.
c) Participă la efectuarea de acțiuni de investigare epidemiologică a antepreșcolarilor, preșcolarilor, elevilor suspecți sau contacți din focarele de boli transmisibile, sub îndrumarea metodologică a medicilor epidemiologi.
d) Recomandă/prescrie tratamentele chimioprofilactice în focarele de boli infecto-contagioase și parazitare, la indicația scrisă a medicilor epidemiologi.
e) Semnalează și solicită atât conducerii unității de învățământ, cât și direcției județene de sănătate publică necesitatea întreprinderii de acțiuni de dezinfecție-dezinsecție și deparazitare în cazul focarelor parazitare (pediculoză, scabie), virale sau microbiene (tuberculoză, infecții streptococice, boli diareice acute etc.) din creșe conform normelor legale în vigoare.
f) Inițiază acțiuni de supraveghere epidemiologică a bolilor infecto-contagioase în sezonul epidemic.
g) Inițiază, coordonează și efectuează împreună cu asistenții medicali triajul epidemiologic, la intrarea și revenirea în colectivitate după vacanțele școlare sau ori de câte ori este nevoie.
7. Servicii de examinare a stării de sănătate a antepreșcolarilor, evaluarea stării de sănătate
a) Inițiază și participă la evaluarea stării de sănătate a anteprescolarilor 
b) În campaniile de vaccinare școlare în situații epidemiologice speciale, examinează antepreșcolarii, care vor fi supuși imunizărilor profilactice, pentru stabilirea eventualelor contraindicații, supraveghează efectuarea vaccinărilor și apariția reacțiilor adverse postimunizare (RAPI).
c) Examinează, în cadrul examenului medical de bilanț al stării de sănătate antepreșcolarii pentru aprecierea nivelului de dezvoltare fizică și neuropsihică și pentru depistarea precoce a unor eventuale afecțiuni.
d) Implementează, împreună cu direcția de sănătate publică județeana , programele naționale de sănătate adresate din creșe
e) Eliberează adeverințe medicale la terminarea creșei și/sau  în cazul transferului la o altă unitate de învățământ
9.  Servicii de asigurare a stării de sănătate individuale . Acordarea de îngrijiri pentru afecțiuni curente
a) Acordă, la nevoie, primul ajutor prespitalicesc antepreșcolarilor, în limitele competențelor profesionale și dotărilor.
b) Examinează, tratează și supraveghează medical antepreșcolarii, cu afecțiuni acute, până la preluarea lor de către familie/reprezentantul legal/servicii de ambulanță.
c) Participă, după caz, la lectoratele cu părinții, pe teme care vizează sănătatea copiilor.
d) Ține prelegeri, după caz, în consiliile profesorale, pe teme privind sănătatea copiilor.
e) Organizează instruiri ale personalului didactic și administrativ în probleme de sănătate a copiilor, după caz.
f) Consiliază cadrele didactice în legătură cu principiile promovării sănătății și ale educației pentru sănătate, în rândul antepreșcolarilor, preșcolarilor și elevilor.
h) Participă la consiliile profesorale în care se discută și se iau măsuri vizând aspectele sanitare din unitatea de învățământ.
10. Alte atribuții    in limitele competentelor

BIBLIOGRAFIE SI TEMATICA DE CONCURS
1. LEGEA  nr. 95/2006 – privind reforma în domeniul sănătății cu tematica: Titlul IV – Asistența medicală primară și prevederile privind exercitarea profesiei de medic
2.  ORDINUL nr. 1.456 din 25 august 2020pentru aprobarea Normelor de igienă din unitățile  pentru ocrotirea, educarea, instruirea, odihna și recreerea copiilor și tinerilor cu tematica: in integralitate
3. ORDINUL  nr. 1.503/6.821/2025pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos- intrat in vigoare 10 ianuarie  2026,  cu tematica: in integralitate
4.   ORDINUL nr 1582/2025 privind modificarea şi completarea Ordinului ministrului sănătăţii nr. 541/2025 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi în unităţile de învăţământ preuniversitar. cu tematica: in integralitate
5. HOTĂRÂREA  nr. 566 din 28 aprilie 2022privind aprobarea Metodologiei de organizare și funcționare a creșelor și a altor unități de educație timpurie antepreșcolară cu tematica: in integralitate
6.  O.U.G.  nr. 57 din 3 iulie 2019privind Codul administrativ cu tematica : Titlul V al partii a III a Titlul III al partii a VI a – personalul contractual
7. LEGEA NR 53/2003 –CODUL MUNCII , republicat cu tematica : Titlul II –Contractul individual de munca ; Capitolul II- Executarea contractului de munca





Calendarul de desfasurare a concursului:                        PUBLICARE :   11  SEPTEMBRIE   2026 
                                                                                     
	Nr. crt
	ETAPA
	DATA

	1.
	Data limita si ora pana la care se pot depune dosarele de concurs
	24 septembrie  2026,  ora 15,30

	2.
	Rezultatul selectiei dosarelor
	29 septembrie   2026  ora 13,30

	3.
	Termen de depunere a contestatiei
	30  septembrie   2026   ora 13,30

	4.
	Termen de afisare a  rezultatului contestatiei
	01 octombrie  2026  

	5.
	Data desfasurarii probei scrise

	02 Octombrie 2026 ora 10,00

	6.
	Termen de afisare a rezultatului probei scrise
	05  octombrie  2026 ora 13,00

	7.
	Termen de depunere a contestatiei la proba scrise
	06  octombrie  2026 ora 13,00

	8.
	Termen de afisare al  rezultatului contestatiei la proba scrisa
	07  octombrie  2026 ora 13,00

	9.
	Data desfasurarii probei  interviu

	08  octombrie 2026 ora 10,00

	10.
	Termen de afisare  a rezultatului probei interviu
	09  octombrie  2026 ora 15,00

	11.
	Termen de depunere a contestatiei la probei interviu
	12  octombrie  2026 ora 13,00

	12.
	Termen de afisare al  rezultatului contestatiei la proba interviu
	13  octombrie  2026 ora 13,00

	13.
	Termen de afisare al rezultatului final  
	13 octombrie 2026



Relaţii suplimentare la sediul instituţiei –Compartiment  Resurse Umane sau la Tel .0268/515777

     Director Executiv,
BARBU ILIE MIRCEA                                                            
 Intocmit,  Insp
Tierean Liliana

